बागपत पुलिस की सुस्त कार्यवाही के खिलाफ पहली फरवरी को बागपत के सभी मीडियाकर्मियों ने धरना दिया. ज्ञात हो कि दैनिक जनवाणी के प्रभारी अमित पंवार के आवास पर 13 जनवरी की रात में तकरीबन 8 लाख रुपये की चोरी हुई थी. इस घटना का बागपत पुलिस द्वारा अब तक कोई खुलासा नहीं किया गया है. इसके विरोध में जिले के समस्त पत्रकारों ने उत्तर प्रदेश जर्नलिस्ट एसोसिएशन के बैनर तले बागपत कलक्ट्रेट पर धरना प्रदर्शन किया. धरने के दौरान उपजा के जिलाध्यक्ष व हिन्दुस्तान के ब्यूरो चीफ नाजिम आजाद ने बताया कि पहले भी पुलिस कप्तान व जिलाधिकारी बागपत से मिलकर घटना के जल्द खुलासे की मांग की गई थी. परंतु 17 दिन गुजर जाने के बाद भी बागपत पुलिस आश्वासन देने के अलावा और कुछ नहीं कर पाई.